Atta Halilintar

Muhammad Attamimi Halilintar (lahèr 20 Nopèmber 1994) otabâ sè èkennal kalabân sebbhuddhân **Atta Halilintar** èngghi panèka naravlog YouTube, sèlèbritas, sareng pengusaha asal Inḍonèsia. Atta tamaso' krèator kontèn kalabân jumla pengikut palèng bânnya' nomer ḍuwâ' è Asia Tenggara saamponna Ria Ricis tor toman dhâddhi naravlog YouTube kalabân pelanggan palèng bânynya' è Inḍonèsia è taon 2018 kantos 2021.

## Kaoḍi'ânna Dhibi'èn
Atta Halilintar tamaso' ana' wa'-towa'an ḍâri sabelles taretanna Gen Halilintar. Salèrana jhughân pottra sè lu-ghâllu ḍâri pasangan sè arantau ka Minangkabau, Halilintar Anofial Asmid (rama) sareng Lenggogeni Faruk (èbhu) Atta ampon awarisè jiwa usaha ḍâri orèng towa ḍuwâ'na. Bisnis orèng towana toman ngalamè kamalaradhân bâkto sakabbhina kalowargana bâḍâ è Malaysia, tor panèka sè aghâbây Atta ajhâr kaangghuy abisnis. Sampè' nalèkana ghi' asakola SD, Atta ampon ajhuâl kakanan akadhi rotè, sandwich, sareng maènan na'-kana'.

È tanggâl 3 April 2021, salèrana resmi akabin sareng Titania Aurelia Nur Hermansyah otabâ sè biyasa èkennal kalabân sebbhuddhân Aurel Hermansyah. Kabinan kaḍuwâna èlaksanaaghi sacara tertutup è Hotèl Raffles Jakarta kalabân èhaḍiri sareng Prèsiḍèn Rèpublik Inḍonèsia ka-7 Joko Widodo sareng Mantrè Pertahanan Inḍonèsia ka-26 Prabowo Subianto asarta pan-saponapan artis sè bâḍâ è tana aèr. Kabinan kaḍuwâna èsiaraghi langsung sareng stasiun TV RCTU tor MNCTV, sè sempet ngonjhâng kontrovèrsi karana èangghep ta' aparèng èlmo sareng Komisi Penyiaran Inḍonèsia, namong pas èollèaghi sareng lembaga kasebbhut kalabân kodhu ngalakonè pan-saponapan syarat, akadhi protokol kasehadhân COVID-19 sarta kodhu nerrapaghu èdukasi nilai-nilai adhât sareng buḍâjâ è bâkto akad nikah sareng rèsèpsi. Maskè ènga' ka'rowa, "Ikatan Cinta Atta sareng Aurel Special" suksès kalabân bânynya' rating è tèlèvisi. Siaran langsung prosesi akad nikah Atta-Aurel atajuk "Ikatan Cinta Atta & Aurel Spesial Akad Nikah) sè ètayangaghi arè Satto, 3 April 2021 suksès ngaollè rating 5 Persèn tor *audience share 35 persen* (*upper middle*). Acara sokkoran panèka sè ètayangaghi langsung è MNCTV è arè sè sami kalabân prosèsi akaḍ nikana, bâḍâ è peringkat nomer bellu' kalabân ngaollè rating 2,5 persèn sareng *audince share 10 persen*.

Atta Halilintar sareng Aurel Hermansyah samangkèn ampon ngaghunghè ḍuwâ' ana', Ameena Hanna Nur Atta sareng Azura Humaira Nur Atta, sè samangkèn ampon alengkapphi sennengnga kaḍuwâna mènangka sepasang lakè binè.

## Karèr
È bulân Agustus 2019, jumlana sè noro' è kanal YouTube kaghunga salèrana ḍâpa' 18,5 juta kalabân ollè pessè para' RP.23,6 Miliyar bhen bulân tor ampon tamaso' mènangka pangaro terkemuka bâkto nèka.

Salaèn mènangka aghâbây kontèn, bâkto nèka Atta jhughân angembangaghi bisnis fashion kalabân merek "AHHA" sarenf "AHHA Koḍung". Salèrana jhughân nambâ bisnis roma ngakan Minang kalabân mukka' Rèstoran "Padang Letir". Salèn ka'rowa, salèrana jhughân dhâddhi sè ngaghungè ḍuwâ' klib llahraga, èngghi panèka sèpak bola FC Bekasi City sè èkaghungè asarebg kancana Lutra Siregar tor klub futsal Penḍèkar United FC. Sajjhek maret 2022, salèrana jhughân èangka dhâddhi angghuta komite èksèkusif Faderasi Futsal Inḍonèsia bidang pemberdayaan sareng pengembangan Bisnis Futsal.

## Sombher